Rijeka, 27. kolovoza 2020.g.

OBJAVA ZA MEDIJE

**U RIJEČKOJ FILODRAMMATICI POSTAVLJENA VIDEO-INSTALACIJA**

***SHEMA STVARI* JENNIFER LYN MORONE**

**U četvrtak navečer u Galeriji Filodrammatica u Rijeci, u sklopu projekta Europske prijestolnice kulture, otvorena je video-instalacija *Shema stvari*, američke umjetnice Jennifer Lyn Morone.**

**Radi se o trokanalnoj video-instalaciji, koja se bavi svakodnevicom nekolicine likova koji žive u poželjnom post-radničkom svijetu.** Njena autorica polazi od tvrdnje da je **ubrzan razvoj tehnologije možda promijenio prirodu rada za neke, ali nije raskrčio put prema boljem, održivom životu**, što je najavljivalo (utopijsko) obećanje da će nas tehnološki napredak jednoga dana dovesti do svijeta u kojemu strojevi sve rade, a ljudi uživaju u obilju i dokolici.

Instalacija je nastala **na temelju zaključaka umjetničinih razgovora sa stručnjacima iz područja tehnologije, politike i znanosti, ali i suradnje s polaznicima imaginacijskih radionica pisanja priča i scenarija o mogućoj budućnosti**, tj. alternativnoj sadašnjosti svijeta rada, koje su se održale u Rijeci u lipnju prošle. godine.

U radu se pojavljuju i glume Sendi Bakotić, Anja Sabol, Tonka Mršić, Denis Kirinčić, Mia Rukavina, Zdravko Tovilović, Nebojša Zelič i drugi, dok su za video i zvuk bili zaduženi Sara Salamon, Ivan Vranjić i Ivo Vičić. Scenarij, režiju i montažu potpisuje Jennifer Lyn Morone, pomoćnik redateljice je Leo Kirinčić, a producentica Vanda Velagić iz Drugog mora.

**Video-instalacija se može razgledati** **do 18. rujna, svakim danom između 17 i 21 sat, a ulaz u Galeriju Filodrammatica je slobodan.**   
**U skladu s preporučenim epidemiološkim mjerama, u prostoru galerije istovremeno može boraviti najviše 15 posjetitelja, koje se poziva da na ulazu dezinficiraju ruke, održavaju odgovarajuću međusobnu udaljenost i obavezno nose zaštitnu masku za lice.**

*Shema stvari* nastala je u produkciji **Drugog mora, u okviru programa Dopolavoro projekta Rijeka 2020 – Europska prijestolnica kulture**, a podržali su ju **Ministarstvo kulture i medija RH** i **Grad Rijeka - Odjel za kulturu**.   
Udruga Drugo more korisnik je financijske podrške **Zaklade Kultura nova**, dok je Jennifer Lyn Morone podržana od strane **Zaklade RadicalxChange**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42